เรื่องร้องเรียน (เสนอแนะ,สัตว์จรจัด,ร้องเรียน) วันที่ 2023-01-01 08:26:29 — แขวงสามเสนนอก เขตห้วยขวาง กรุงเทพมหานคร
จากที่ดิฉันเคยร้องเรียนเรื่องฝูงสุนัขจรจัดบริเวณบ้านร้างประตูสีฟ้า ตรงข้ามบ้านเรือนไทยเลขที่ 210 กลางซอยลาดพร้าว 42 แยก 4-1 ไปหลายครั้ง ทาง จนท ได้สรุปมาว่า “ไม่มีนโยบายนำสุนัขออกจากพื้นที่” (ซึ่งดิฉันคิดว่าไม่สมเหตุสมผลสักเท่าไร) และได้ส่ง จนท มาทำหมันสุนัข

ทีนี้ได้เกิดปัญหาขึ้นค่ะ ในเดือน ธ.ค. 65 ดิฉันเห็นลูกสุนัขสีขาวเกิดใหม่อย่างน้อย 3 ตัว (ขออภัยในรูปถ่ายไม่ทัน มันหนีเข้าบ้านร้างไปก่อน) ดิฉันเลยอยากเสนอแนะให้แก้ไขปัญหาดังนี้

1. รบกวนส่ง จนท มาทำหมันอีกครั้ง ดิฉันสันนิษฐานว่าสุนัขตัวเมีย 2 ตัวในรูปนั่นแหละค่ะคือแม่ของเหล่าลูกสุนัข (สังเกตจากเต้านมที่ยาน)

2. สำหรับเหล่าลูกสุนัข เป็นไปได้มั้ยคะที่จะให้หน่วยงานที่เกี่ยวข้องรับไปส่งต่อให้ผู้มีจิตศรัทธา/เมตตาไปรับเลี้ยงต่อ กรณีลูกสุนัขน่าจะนำออกจากพื้นที่ได้ง่ายกว่าสุนัขโต เดิมทีสุนัขบริเวณนี้ก็มี 10 กว่าตัวแล้ว และหากปล่อยลูกสุนัขไว้ เกรงว่ามันก็จะออกลูกออกหลานต่อกันอีก ทำให้ปัญหานี้ไม่มีวันจบสิ้น (ดิฉันอยู่กับปัญหานี้มาอย่างน้อย 7 ปีแล้วนะคะ) และหากท่านผู้ใจบุญให้ข้าวไม่ยอมให้จับสุนัขไป ก็รบกวนให้ท่านเหล่านั้นเอาลูกสุนัขไปเลี้ยงในบริเวณบ้านของท่านเองค่ะ

รบกวนช่วยแก้ไขด้วยนะคะ ขอบพระคุณค่ะ